Ռոբերտ Քոչարյանը թողեց Լեռնային Ղարաբաղի հանրապետության նախագահի պաշտոնն ու Հայաստանի Հանրապետության վարչապետությունը ստանձնեց մեր երկրի համար բարդագույն մի շրջանում: Երկրի բարձրագույն իշխանությունները սխալ հաշվարկ էին կատարել` կարծելով, թե նա լինելու է հերթական ու անցողիկ վարչապետերից մեկը: Սակայն, միաժամանակ թուլացվում էր Ղարաբաղը: Չէ որ Հայաստանի Հանրապետության առաջին նախագահն արդեն հռչակել էր "մեր ոտքը մեր վերմակի չափով պարզելու" քաղաքականության մասին, և ուրացումի ու միակողմանի զիջումների պարտադրանքը շարադրել էր."Պատերազմ, թե` խաղաղություն. Լրջանալու պահը" վերնագրված հոդվածում: Ասես մինչ այդ եղածը` պատերազմ ու անկախություն, հաղթանակներ ու կորուստենր միայն անլուրջ կատակ էին եղել: